# ที่ปชส. 047/2568 ฝ่ายบริหารการตลาดและประชาสัมพันธ์

# 19 มิถุนายน 2568

**โตโยต้าจัดทำโครงการ TOYOTA VIP LINK**

**มอบสิทธิพิเศษในการเข้าร่วมกิจกรรมสุดเอ็กซ์คลูซีฟแก่สมาชิก Local KOL**

**บริษัท โตโยต้า มอเตอร์ ประเทศไทย จำกัด ดำเนินโครงการ TOYOTA VIP LINK ต่อเนื่องเป็นปีที่ 2 โดยมอบสิทธิพิเศษในการเข้าร่วมกิจกรรมสุดเอ็กซ์คลูซีฟ ให้กับบุคคลที่เป็นผู้นำทางความคิดในพื้นที่ (Local KOL) ที่เป็นสมาชิกโครงการ TOYOTA VIP LINK เข้าร่วมกิจกรรมต่างๆ อาทิเช่น กิจกรรมเยี่ยมชมโรงงานประกอบรถยนต์โตโยต้า (Plant Tour) การเข้าร่วมงานเปิดตัวรถยนต์รุ่นใหม่ในรอบสื่อมวลชน การเข้าร่วมงาน Motor Show และ Motor Expo ในรอบ VIP สิทธิ์การซื้อรถยนต์โตโยต้าราคาพิเศษ ที่สำคัญ โอกาสในร่วมลุ้นชิงรางวัลใหญ่ ทริปท่องเที่ยวประเทศญี่ปุ่นพร้อมตั๋วเครื่องบินชั้น Business Class และสร้อยคอทองคำ รวมมูลค่ากว่า 5 ล้านบาท**

ในปีนี้ โตโยต้าได้มอบประสบการณ์ให้สมาชิก TOYOTA VIP LINK ผู้โชคดี พร้อมผู้ติดตามรวม 30 ท่าน เดินทางลัดฟ้าไปประเทศญี่ปุ่น เมื่อวันที่ 18 -23 พ.ค. 2568 และสนุกเพลิดเพลินกับสถานที่ท่องเที่ยวต่างๆ มากมาย

โครงการ TOYOTA VIP LINK เป็นโครงการที่โตโยต้าริเริ่มขึ้นในปี 2566 เพื่อเปิดโอกาสให้กับผู้แทนจำหน่ายโตโยต้าทั่วประเทศ คัดเลือกบุคคลที่เป็น **Local KOL หรือผู้นำทางความคิดในพื้นที่** อาทิ กลุ่มลูกค้าโตโยต้า (Loyalty) กลุ่มการตลาด (Marketing) และกลุ่มพันธมิตร (Partnership) มาร่วมกิจกรรมเพื่อสร้างความสัมพันธ์ที่ดีและความประทับใจ ซึ่งผู้นำทางความคิดในพื้นที่นั้น เป็นบุคคลที่เป็นที่รู้จักทั้งในพื้นที่และในสังคมออนไลน์

โดยโตโยต้า ได้จัดกิจกรรมเพื่อสนับสนุนผู้แทนจำหน่ายผ่านโครงการ VIP LINK แบ่งเป็น 2 กิจกรรม ดังนี้

**1) กิจกรรมเพื่อสร้างความสัมพันธ์และความประทับใจ** โดยผู้นำทางความคิดในพื้นที่ ที่ได้ลงทะเบียนเข้าร่วมกิจกรรมจะได้รับสิทธิพิเศษมากมาย อาทิ การได้รับเชิญเข้าเยี่ยมชมโรงงานประกอบรถยนต์โตโยต้า (Plant Tour) และทดสอบการขับขี่รถยนต์โตโยต้า รวมถึงการรับประทานเย็นสุดเอ็กซ์คลูซีฟพร้อมกิจกรรมล่องเรือชมทัศนียภาพริมฝั่งแม่น้ำเจ้าพระยา การเข้าร่วมงานเปิดตัวรถยนต์รุ่นใหม่ในรอบสื่อมวลชน การเข้าร่วมงาน Motor Show และ Motor Expo รอบ VIP และการซื้อรถยนต์โตโยต้าราคาพิเศษ

**2) กิจกรรมส่งเสริมการแนะนำ “ยิ่งแนะนำมาก ยิ่งมีสิทธิลุ้นรางวัลใหญ่”** ทริปท่องเที่ยวประเทศญี่ปุ่น พร้อมตั๋วเครื่องบินชั้น Business Class และสร้อยคอทองคำ รวมมูลค่ามากกว่า 5 ล้านบาท

**กิจกรรมทั้งหมด ถือเป็นเอกสิทธิ์สุดพิเศษสำหรับสมาชิกในโครงการ TOYOTA VIP LINK พบกับกิจกรรมดีๆ สำหรับสมาชิก TOYOTA VIP LINK ได้ในโอกาสต่อไป**